О Б Р А З Л О Ж Е Њ Е

**1. Правни основ за доношење Одлуке**

Правни основ за доношење ове одлуке садржан је у одредби члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19 и 149/20), којом је утврђено да Народна скупштина доноси одлуке о давању сагласности на финансијске планове организација за обавезно социјално осигурање.

**2. Разлози за доношење Одлуке**

Ако у току фискалне године дође до повећања расхода и издатака или смањења прихода, према члану 47. Закона о буџетском систему, финансијски планови се уравнотежују смањењем планираних расхода и издатака или увођењем нових прихода, путем ребаланса финансијских планова.

Одлуком о изменама Финансијског плана Националне службе за запошљавање за 2021. годину на страни прихода и примања и расхода и издатака дошло је до умањења у износу од 742,6 милиона динара услед постојеће динамике извршења и у складу са очекиваном реализацијом до краја године.

**3. Објашњење појединачних решења у Одлуци**

У члану 1. став 1. Закона о буџетском систему прописано је да је Национална служба за запошљавање организација за обавезно социјално осигурање, па се у складу са наведенoм одредбом предлаже доношење Одлуке о давању сагласности на Одлуку о изменама Финансијског плана Националне службе за запошљавање за 2021. годину.

**4. Разлози за доношење Одлуке по хитном поступку**

Oву одлуку је потребно донети по хитном поступку, ради обезбеђења неопходних материјалних и других услова за финансирање рада ове организације за обавезно социјално осигурање и редовне исплате одређених права.